cyanic-selkie/wikianc huggingface dataset:
Der Herr ist mein getreuer Hirt
Koraltemaet er basert på salmen «Allein Gott in der Höh sei Ehr» av Cornelius Becker. Melodien til denne salmen er delvis basert på den gregorianske songen «Gloria in excelsis» frå seinmellomalderen og delvis på ein «Sanctus in festis duplicibus» frå Graduale Romanum. Den første delen av salmen liknar ein påskesong frå 900-talet som spreidde seg til fleire land. Det var Nikolaus Decius (ca. 1485-etter 1546) som samla saman dei forskjellige melodiane til denne melodiane, truleg med ein litt anna tekst, i Braunschweig i 1522.
Instrumentering og struktur
Stykket er instrumentert for to valthorn, to oboar d’amore, to fiolinar, bratsj og basso continuo, samt fire songsolistar (sopran, alt, tenor, bass) og firedelt kor.
Det består av fem satsar:
East Loch Tarbert i Argyll
Denne lune fjorden har vore ein viktig landgangsplass for sildefiskarar frå så langt tilbake som minst 836 då han vart nemnd i Annals of Ulster.
I følgje Heimskringla til Snorre Sturlason fekk kong Magnus Berrføtt vikingskipet sitt drege over eidet under kampen om å erobre Hebridane. Han gjorden ein avtale med kong Malcolm III av Skottland om at han kunne ta alt landet på vestkysten som han kunne segle rundt. Magnus meinte at Kintyre hadde betre land enn det meste av Hebridane og gav derfor ordre om å dra skipet hans over eidet slik at han kunne gjere krav på halvøya. Kintyre vart slik under norsk styre dei neste 10-15 åra.
Meir enn to hundre år seinare gjorde Robert Bruce det same under den skotske sjølvstendekrigen for å imponere klanhøvdingane i Argyll. Han nytta trestammer til å rulle skipet sitt over.
På 1700-talet noterte Thomas Pennant at havgåande fartøy på opp til 10 tonn vart drege over eidet for å unngå det farlege og stormfulle farvatnet rundt Mull of Kintyre. James Watt meinte det skulle vere mogeleg å byggje ein kanal over eidet, men tida gjekk og då Crinankanalen stod ferdig i 1801 var ikkje kanalen over eidet lenger naudsynt.
Kjelder
''
Frei
Frei er den største øya i Kristiansund kommune i Møre og Romsdal, med eit areal på 62,5 km². Største tettstad er Rensvik med 2118 innbyggjarar (2003). Det høgaste punktet på Frei er Freikollen, 629 moh.
Den 1. januar 2008 vart Frei kommune samanslegen med Kristiansund kommune. Dette vart vedteke i folkeavstemming der 1 330 stemte for og 1 252 stemte imot.
Innbyggjartalet i 2007 var ca 5 428. Administrasjonssenteret var Rensvik.
Sum 41
Sum 41 er eit kanadisk punkrockband frå Ajax i Ontario. Gruppa blei danna av medlemmer av fleire high-school band sommaren 1996 — namnet «Sum 41» viser til at dei var 41 dagar inni sommaren den 31. juli då gruppa blei til. Dei som er med er Deryck Whibley (kjend som Bizzy D, på song, gitar, keyboard/piano), Jason McCaslin (kjend som Cone, på bass og bakgrunnsvokal), og Steve Jocz (kjend som Stevo32, på trommer og bakgrunnsvokal). Gruppa skreiv kontrakt med Island Records i 1999. Dei blei verdskjende med albnumet All Killer No Filler frå 2001, som hadde hitsinglane «Fat Lip» og «In Too Deep». Gruppa er òg kjend for mange opptredenar og turnear som kan vara i over eitt år.
Symjesniper
Symjesniper (Phalaropus) er ei biologisk slekt av dei tre symjesnipeartane som finst. Dette er vadefuglar i snipefamilien, Scolopacidae. Dei er nære slektningar av andre sniper og vandresniper i slektene Tringa og Actitis, dessutan tereksnipe, steinvendarar Arenaria og Calidris-snipene. Symjesniper er spesielt kjent for to ting: det uvanlege kjønnsrollemønstret ved forplanting, og ein unik fôringsteknikk.
Dette er små til mellomstore sniper, ca. 18–23 cm i lengd, har «symjeflikar» på tærne og eit rett, tynnt nebb. Polarsymjesnipa har tydeleg tjukkare nebb enn dei andre to artane, jamfør namn på svensk, Brednäbbad simsnäppa. Symjesniper er overvegande grå og kvite om vinteren, og utviklar mørkare fjørdrakter med raude markeringar i sommardrakt. Kvithalesymjesnipa er hekkefugl i Nord-Amerika og er trekkfugl i Sør-Amerika. Polarsymjesnipe og symjesnipe har sirkumpolar utbreiing med hekkeområde rundt den nordlege polarsirkelen.
Levevis
Polarsymjesnipe og symjesnipe har uvanleg levevis for vadefuglar ved at dei er sterkt pelagiske, det vil seie dei brukar mykje av tida utanfor hekkesesongen langt ut i havet. Kvithalesymjesnipa er uvanleg halofil, føretrekk salt miljø, og beitar i stort tal på saltvassjøar som for eksempel Mono Lake i California og Store saltsjø i Utah.
Føde
Når symjesnipene beitar på grunt vatn sym dei ofte fort rundt i ein liten sirkel og dannar et lite «boblebad». Dette trur ein kan medverke til å røre opp mat frå botnen. Frå midten av sirkelen kan fuglen plukke små insekt og krepsdyr som har samla seg i dragsuget.
Det har blitt vist at symjesniper utnyttar overflatespenninga i vatnet for å fange matpartiklar og å flytte dei opp langs nebbet og inn i munnen.
Middagsnibba
Middagsnibba er eit fjell i Stryn kommune i Vestland. Det har ei høgd på 1759 meter over havet og er det 570. høgaste fjellet i landet av fjella med primærfaktor på minst 50 meter.
Åsleik Engmark
Åsleik Engmark var ein norsk komikar og skodespelar.
Karriere
Engmark var med på å starte Lompelandslaget i 1987. I 1988 var han tilsett ved Det Norske Teatret. Etter medverknaden i satireprogrammet Egentlig som gjekk på NRK frå 1993 til 1997 vart han kjend for det allmenne publikumet. Han har òg medverka i humorprogrammet Løvebakken på NRK.
I 2010 deltok han i dansekonkurransen Skal vi danse på TV2, som han vann saman med dansepartneren og trenaren Nadya Khamitskaya.
Gudbrandsdalslågen
Gudbrandsdalslågen er ei elv som renn gjennom Gudbrandsdalen frå Lesjaskogsvatnet til Mjøsa. Gudbrandsdalslågen med sideelvar utgjer saman med Mjøsa og Vorma eit sidevassdrag til Glomma med eit nedslagsfelt på. Lengda på elva er 203 km til Mjøsa. I den nedre delen av Gudbrandsdalslågen blir det om hausten drive notfiske etter lagesild. Namnet på elva, Lågen (Laugen, Logen) kjem av norrønt lǫgr, som tyder vatn.
Elvefaret
Gudbrandsdalslågen har utspring i Lesjaskogsvatnet. Frå vest tar elva opp sideelvar som kjem frå nærliggande fjellområde, mellom anna Jotunheimen, og fører smeltevatn frå mange brear. Dette gjev elva ein karakteristisk grønfarge og er også årsak til ei forholdsvis stor vassføring heile sommaren. Dei viktigaste tilløpa frå vest er Lora, Otta, Sjoa, Vinstra og Gausa, og frå aust Jora, Ula, Frya, Tromsa og Mesna. Tilløpa frå vest gir store kraftmengder og størsteparten av dei totalt om lag 807 MW som er bygd ut i vassdraget, stammar herfrå. Ved Sel renn Lågen gjennom Selsmyrane, ei nesten 10 km lang, flat strekning der store jordbruksareal er vorte til mellom anna ved demningar langs Lågen og ved tiltak i sideelva Ula. Hovudelva har lite fallstrekningar og få naturlege, store fossar – Harpefossen, Hunderfossen og Einsbyfallene har alle ei fallhøgd på 7–15 m. På grensa mellom Ringebu og Øyer kommune vidar elveløpet seg ut til den smale innsjøen Losna.
Flaum
Den største kjende flaumen er Storofsen i 1789. Denne flaumen raserte mange gardar og førte til utflytting, både frå Østerdalen og Gudbrandsdalen, mellom anna til Målselvdalen i Troms. Storflaum har det også vore seinare, på føresommaren 1995 gjorde «Vesleofsen» store øydeleggingar mellom anna på Tretten, der Moksa fann nytt løp. I Losna har vassføringa berre vore høgare ein gong, i 1938, i løpet av dei siste 100 åra.
Elin Rise
Elin Rise er ein norsk forfattar frå Tønsberg. Ho debuterte i 2011 med romanen Luremus.
Rise har studert journalistikk og film/tv og arbeidd som filmfotograf og klippar.
Austgermanske språk
Dei austgermanske språka utgjer den eine av dei tre greinene av dei germanske språka, attåt nord- og og vestgermansk. Til skilnad frå dei to andre greinene er den austgermanske greina utdøydd.
Det best kjende austgermanske språket er gotisk, andre austgermanske språk er krimgotisk (som utvikla seg frå gotisk), vandalsk og burgundisk.
Citroën 2CV
Citroën 2CV vart produsert av Citroën i åra 1949 til 1990. Bilen hadde ein etter måten enkel konstruksjon, men samtundes hadde han mange avanserte løysingar, som uavhengig fjøring på alle hjula og tannstongstyring. Sjølv om 2CV gjekk gjennom mange forbetrigar på desse 41 åra og etter kvart fekk meir utstyr var den karakteristiske forma lett å kjenna att.
Småbilprosjektet
Citroën 2CV var resultatet av det sokalla «Le projet TPV (Tout Petit Véhicule) (TPV)» (småbilprosjektet) til Citroën. Dette prosjektet vart starta i 1935, då bildekkprodusenten Michelin kjøpte Citroën og sette inn Pierre Boulanger som skjef. Boulanger ynskte å starta produksjon av ein småbil, som ville vera så billig at folk flest hadde råd til å kjøpa han. På den måten ville han auka etterspurdnaden etter dekk, slik at Michelin kunne auka dekkprodujsjonen sin.
Etter å ha utført ein marknadsanalyse, der fleire tusen svar vart analyserte, vart krava til småbilen formulerte. TPV-bilen skulle mellom anna ha plass til fire personar og 50 kg bagasje og han skulle ha framhjulsdrift. Motoren skulle vera på 2 franske skattehestekrefter og bensinforbruket måtte ikkje overstiga 3 liter per 100 km. Eit anna krav til småbilen var at han skulle kunna køyrast av «ein nybyrjar eller eit kvinnfolk». Bilen skulle framstå nøktern og praktisk og på slutten av 1960-talet vart han framstilt som «ein paraply på fire hjul» i reklamen.
Sjefskonstruktøren for prosjektet var André Lefebvre, som tidlegare hadde arbeidd med kraftoverføringa til dei framhjulsdrivne bilane til Citroën. Andre sentrale personar var Alphonse Forceau, som konstruerte fjøringa, og Jean Muratet, som var ansvarleg for karosseriet, og Flaminio Bertoni.
Molly Hill
Molly Hill er ein ås mellom Evermann Cove og Johnson Cove vest i Birdøya på Sør-Georgia. Namnet kjem frå svartbrynalbatross som mellom anna vert kalla mollymauk på engelsk (Diomedea melanophris) og som hekkar på åsen i store mengder. I følgje United Kingdom Antarctic Place-Names Committee (UK-APC) har namnet vore i lokal bruk sidan minst 1963.
Herr Jesu Christ, du höchstes Gut
Herr Jesu Christ, du höchstes Gut, BWV 113, er ein kyrkjeleg kantate komponert av Johann Sebastian Bach.
Teksten er henta frå Bartholomäus Ringwaldt (sats 1, 2, 4, 8), medan resten er skriven av ein ukjend tekstforfattar. Koraltemaet er basert på salmen «Herr Jesu Christ, du höchstes Gut». Denne melodien kan sporast tilbake til salmar frå Görlitz i 1587 og Dresden i 1593. Görlitz-salmen har tittelen «Harmonia hymnorum». Ein kjenner ikkje til kven som komponerte denne melodien.
Instrumentering og struktur
Stykket er instrumentert for tverrfløyte, to oboar, to oboar d’amore, to fiolinar, bratsj og basso continuo, samt fire songsolistar (sopran, alt, tenor, bass) og firedelt kor.
Det består av 8 satsar:
MOS Technology Inc
MOS Technology Inc, også kjend som Commodore Semiconductor Group, var eit amerikansk føretak som vart starta i 1969. MOS Technology produserte mikrobrikker som vart nytta i kalkulatorar frå kundar som Texas Instruments og Commodore International.
I 1975 sa nokre av ingeniørane bak Motoroloa 6800 prosessoren opp stillingane sine i Motorola og slutta seg til MOS Technology som lét dei utvikle prosessoren MOS 6501. Ettersom denne prosessoren var designmessig lik M6800 kunne prosessoren nytta dei same hovudkorta. Dette fekk Motorola til å gå til søksmål mot MOS Technologies, sjølv om prosessorane elles ikkje var kompatible med kvarandre. Denne striden varte i mange år og MOS technologies måtte etterkvart betale 200 000 dollar til Motorola.
I mellomtida kom prosessoren MOS 6502, denne var lik forgjengaren men kunne ikkje nytte same hovudkort som M6800 ettersom kontaktane var forskjellig. Prosessoren var likevell billegare og raskare enn Motorola sin M6800, samt Intel 8080.
Trass i suksessen som MOS 6502 hadde, var MOS Technologies i økonomiske vanskar. Salet av kalkulatorar stupte og føretaket vart kjøpt opp av Commodore International i 1975. Oppkjøpet resulterte i MOS Technologies etterkvart skifta namn til Commodore Semiconductor Group. Likevell vart mikrobrikkene stempla med den gamle MOS logoen heilt fram til 1989. Då Commodore International gjekk konkurs i 1994, vart Commodore Semiconductor Group seld til GMT Microelectronics. GMT Microelectronics vart tvangslikvidert i 2001.
DumDum Boys
DumDum Boys (tidlegare kjent som Wannskrækk) er ei rockegruppe frå Trondheim, kjent som ei av dei fire store i norsk rock. Gruppa er den første som har vunne Spellemannsprisen for same kategori, «rock», tre år på rad. Noko av det viktigaste DumDum Boys har gjort er å visa at rock'n'roll fungerer bra med norske tekstar.
1979– 90
Musikkgruppa, på den tida kjent som Wannskrækk, debuterte på Angelltrøa fritidsklubb i Trondheim i 1979 og vart fort populære i nærmiljøet. Diverre hadde ingen plateselskap interesse for musikken, og musikkgruppa måtte tenkja nytt.
I 1985 vedtok dei å skifta namn, og valet fall på DumDum Boys etter ein låt av Iggy Pop og David Bowie. Per Øivind valde å byta ut trøndermålet sitt med «standard» austnorsk. Plateselskapa var stadig uinteresserte, og til slutt avgjorde gruppa at dei skulle gje ut debut-singelen «Sorgenfri» på eiga hand.
Krossmesse om hausten
Opphavleg var dagen feira til minne om at Jesu kross i år 629 vart vunne attende frå persarane og attreist på Golgata. I norsk tradisjon var krossmesse lenge nytta i folkeleg tidsrekning. Til denne dagen skulle haustonna vere ferdig, feet skulle vere tekne heim frå setra,  gjerde kunne takast ned og grindar kunne opnast.
DumDum Boys
1979– 90
Etter at EP-en Bapshuari vart gjeve ut sjølvstendig, vakna interessa hos plateselskapa. DumDum Boys fekk tilbod frå fleire av dei og vedtok til slutt for å signera hos føretaket CBS, som i dag heiter Sony Music Entertainment.
Krossmesse om hausten
Opphøginga av krossen er ei av dei tolv store høgtidene i den ortodokse kyrkja.
DumDum Boys
1979– 90
I 1988 spelte gruppa inn den første LP-en sin, Blodig Alvor Na Na Na Na Na, i Nidaros Studio saman med produsenten Roger Valstad. Plata vart godt motteki av kritikarane og selte meir enn forventa. Songane «En vill en», «Lunch i det grønne», «Idyll» og tittelkuttet vert i dag rekna som klassikarar. Plata vart heidra under Spellemannprisen 1988 og vann pris i klassa rock. Gruppa flytta til Oslo etter det.
Året etter, i 1989, kom det store gjennombrotet. DumDum Boys spelte inn den andre LP-en sin, Splitter pine, og fór på turné. Albumet vart ein suksess, og sjølve låten «Splitter pine» vart ein slager dette året. Turneen femna både Kalvøyafestivalen, Roskildefestivalen og ein konsert i Moskva. På ganske nøyaktig ti år hadde gruppa klart å verta det mange reknar som den beste rockegruppa i Noreg. Under Spellemannprisen 1989 vann dei prisen i klassa rock for beste album.
I 1990 vart klaviaturspelar Atle Karlsen offisiell medlem av gruppa. Saman med Kjartan Kristiansen laga han filmmusikken til den norske spelefilmen Døden på Oslo S. Hitlåten frå filmen, «Englefjes», var med «Metallic hvit» høgdepunkta på den tredje plata til gruppa; Pstereo, som var den siste av tre laga i samband med Roger Valstad. Pstereo vart godt motteki av kritikarane, og DumDum Boys sikra seg ein tredje Spellemannpris i klassa rock på like mange år, og for dei tre første albuma sine, noko som framleis er unikt i historia til Spellemannprisen.
Turneen etterpå var også ein stor suksess. Diverre var ein del av gløden i gruppa borte grunna intern uro og eit høgt stressnivå, som var eit resultat av hardkjøret dei siste tre åra. Forsøka på å etablera seg i Sverige og Danmark gjekk heller ikkje særleg bra, og DumDum Boys vedtok å ta seg ein pause på eitt år.
1992– 96
I 1992 vart DumDum Boys løyst frå kontrakten med Sony og pusta liv i eit gamalt plateselskap, Oh Yeah!, samstundes som dei inngjekk ein distribusjonsavtale med EMI. Samleplata Riff 1980–85, som inneheld alle studiolanseringane frå perioden gruppa gjekk under namnet Wannskrækk, vart gjeve ut på førsten av året.
Den neste plata til gruppa, Transit, vart spelt inn i Ambience Studio i Oslo og i Bergen med Yngve Sætre som produsent. Transit viste den litt meir kompakte og røffe sida av DumDum Boys, og nok ein gong fekk dei gode kritikkar. Plata vart ein salssuksess, og gruppa erobra posisjonen som den kanskje beste rockegruppa i landet nok ein gong. DumDum Boys fekk ikkje Spellemannprisen i klassa «rock» denne gongen, men vann vandretrofeet «Årets spellemann» under Spellemannprisen 1992.
Trass pausen som gruppa hadde i eitt år, og Transit-suksessen, hjelpte ikkje dette på den interne uroa i gruppa, og bassisten Persi Iveland takka for seg. Den første ikkje-trønderen i DumDum Boys vart den nye bassisten, Aslak Dørum, som før hadde jobba med fleire av musikkvideoane til gruppa. I mai 1993 hadde DumDum Boys den første konserten med Aslak på bass, som fann stad utandørs på plattdans i Vanvikan utanfor Trondheim.
Kvannhovden fyrstasjon
Kvannhovden fyrstasjon er eit fyr som ligg nordvest på Hovden, 15 km nordvest for Florø i Kinn kommune, Vestland.
DumDum Boys
1992– 96
Det neste året vart ein tragedie for Per Øivind, då dottera hans døydde. Hendinga affiserte også dei andre medlemmene i gruppa, der Kjartan og Atle skreiv låten «Tyven tyven», som i seinare tid er kjend som den mest kjensleladde songen til DumDum Boys. Sola har sagt i et intervju på NRK at han græt kvar gong songen vert spelt av. I august 1994 kom albumet Ludium ut. Plata var eit resultat eit nytt samarbeid med Yngve Sætre og vart ein spontan salssuksess. Fleire av dei mest populære låtane frå DumDum Boys er på dette albumet: «Mitt hjertes trell», «Hagelangs», «Tyven tyven» og tittellåten på nesten åtte minutt. Diverre svika publikum den første delen av den påfølgjande turneen, og det var ikkje før filmdokumentaren Stein og stjerner hadde première på norske kinoar utpå hausten at gruppa spelte for fulle lokale att. Desse konsertane vart utgangspunktet for konsertalbumet 1001 Watt.
Det neste året kan karakteriserast som nok et kvileår for gruppa, sjølv om Kjartan skreiv låtar og bandet møttest med jamne mellomrom for å førebu seg på ein ny runde i studio. I 1996 fór bandet til Melbourne i Australia for å spela inn ei ny plate. Yngve Sætre var som vanleg produsent, men i tillegg hadde han med seg Espen Berg som assistent; han sørgde for å få eit markant 90-talspreg på lydbiletet, og det nye albumet, Sus, gjekk rett inn på førsteplass på dei norske hitlistene. DumDum Boys reiste på ny rundt på turné i april og vart møtt av meir entusiastiske kritikkar enn nokon gong før. Turneen varte heile året, og i september markerte gruppa at det var ti år sidan den første singelen, «Sorgenfri», vart gjeve ut. I samband med markeringa vart dei første utgjevingane, Sorgenfri og Bapshuari, gjeve ut på ein felles CD, Bapshuariari.
1996 til no
I likskap med året 1996, vart 1997 også eit roleg år; Kjartan og Atle laga filmmusikken til kortfilmen Red Indian, og gruppa tok på seg sporadiske spelejobbar; me. a. på torget i Trondheim der dei spelte for over 20,000 tilskodarar i samband med 1000-årsjubileumet til byen. Utpå hausten gjekk bandet inn i studioet sitt, Stearinlyd, for å førebu det nye albumet. Totem vart påbyrja i desember i studioet Endless Sound i Oslo. Samstundes gav dei ut singelen «Stjernesludd», som ikkje vart med på albumet. Låten vart spelt hyppig på radiostasjonane i landet under julehøgtida. Same år fekk gruppa Gammleng-prisen i klassa pop.
Kvannhovden fyrstasjon
Etter den andre verdskrigen vart det tilsett ein fyrassistent og bygd eigen assistentbustad. I 1960 fekk fyret to elektriske generatorar. Frå 1968 vart fyrstasjonen ein tørnstasjon. Fyret vart automatisert og avbemanna i 1980.
DumDum Boys
1996 til no
I mars 1998 gav DumDum Boys ut det sjuande albumet sitt, Totem, og den første singelen var «Ikke faen». Etter Totem gjekk gruppa i dvale, og det sverma no rykte om at DumDum Boys hadde vorte oppløyst. Pausen varte i rundt fem år, fram til 2003.
Kvannhovden fyrstasjon
Fyret er eigd av Kystverket, men stiftinga Over Stokk og Stein tek seg av vedlikehaldet og driv utleige av fyret med høve for overnatting.
DumDum Boys
1996 til no
8. januar 2001 kom samlealbumet Schlägers, som inneheld 20 av DumDum Boys sine yndlingslåtar, med den heilt nye låten «Monosapiens» attåt. Albumet vart også gjeve ut som dobbel-CD i eit avgrensa opplag på 5,000 eksemplar.
Sommaren 2003 var DumDum Boys endeleg tilbake på scena. I juni spelte dei på Norwegian Wood-festivalen, og Dagbladet sin journalist omtalte konserten som ikkje mindre enn historisk og gav han terningkast seks. 23. oktober same år heldte bandet nok ein konsert, denne gongen under UKA i «Dødens dal» i Trondheim. Konserten vart foreviga på film og kom i 2004 ut som ein DVD, DumDum Boys i Dødens Dal.
Wen Jiabao
Wen Jiabao er fødd i Tianjin. Han har vore med i Kinas Kommunistiske Parti sidan april 1965. Han studerte geologi i Beijing.
DumDum Boys
1996 til no
9. desember 2004 mottok DumDum Boys kulturprisen frå Sør-Trøndelag fylkeskommune av fylkesordføraren Tore O. Sandvik. Bandet vart framheva som «den fremste rockegruppa i landet og ei stor inspirasjonskjelde for mange andre musikarar». Prisen omfatta ein glasskulptur av Cathrine Maske, eit diplom og ein pengesum på 25 000 kroner.
I 2005 medverka DumDum Boys med låten «Gjeld» på dobbeltalbumet Det beste til meg og mine venner, der norske musikarar hylla Joachim Nielsen. Gruppa kom ut i januar 2006 med singelen «Enhjørning» og hausta gode kritikkar i rikspressa; VG fann fram seksaren på terningen. Det første albumet til gruppa på åtte år, Gravitasjon, vart gjeve ut 13. mars 2006, og dei spelte ei rekkje konsertar rundt omkring i Noreg under våren og sommaren. Hausten 2006 deltok dei på albumet Dans til musikken, eit hyllestalbum til Lasse Myrvold, med «Dine øyne sier alt».
DumDum Boys fekk heidersprisen under Spellemannprisen 2007 den 2. februar 2008.
18. september 2009 kom den første singelen frå gruppa på tre år, «Snø på Mars». Låten er frå albumet Tidsmaskin som vart gjeve ut 9. november same året, og er skrive av Kjartan Kristiansen.
Diskografi
{| border="0"
Elektrisk forskyving
Elektrisk forskyving eller elektrisk flukstettleik, vanlegvis med symbolet \mathbf{D}, er eit vektorfelt som opptrer i Maxwell-likningane. Det er ein fysikalsk storleik lik produktet av den elektriske feltstyrken, E, og permittiviteten, ε. Elektrisk forskyving skuldast dels frie ladningar i eit stoff.
I SI-einingar vert D målt i coulomb per kvadratmeter (C/m2).
Definisjon
I eit dielektrikum fører eit elektrisk felt E til at bundne ladningar i stoffet (atomkjernar og elektrona deira) vert noko fråskild, slik at det vert skapt eit lokalt elektrisk dipolmoment. Den elektriske forskyvinga D er definert som
der er permittiviteten i vakuum og P er den (makroskopiske) tettleiken til dei permanente og induserte elektriske dipolmomenta i stoffet, kalla polarisasjonstettleik. Ved å skilje den totale mengda ladningstettleik i frie og bundne ladningar:
kan tettleiken skrivast om som ein funksjon av polarisasjonen P:
P er eit vektorfelt der divergensen gjev tettleiken av bundne ladningar \rho_b i stoffet. Det elektriske feltet tilfredsstiller likninga:
og dermed
Forskyvingsfeltet tilfredsstiller derfor Gauss-lova i eit dielektrikum:
Arne Hjeltnes
Arne Hjeltnes er ein norsk fjernsynspersonlegdom og forfattar som først og fremst er kjend som programleiar for «Gutta på tur»-konseptet saman med Bjørn Dæhlie, Vegard Ulvang og Arne Brimi som gjekk på TV 2 frå 1994.
Som son av ein lege har han budd på ni ulike stader i Noreg, men vert nok først og fremst samanbunde med Voss grunna dialekten hans.
Hjeltnes har ein mindre eigarpost i Kagge forlag.
I ungdommen var Hjeltnes leiar i Voss Unge Høgre. Våren 2010 kom han tilbake til politikken som landsmøtevald medlem av sentralstyret til Høgre.
Kjelder
''
Elektrisk gneiste
Ein elektrisk gneiste er ei form for elektrostatisk utlading som skjer når eit elektrisk felt skapar ein ionisert elektrisk leiande kanal i lufta med eit kort lysglimt og ein knitrande lyd som resultat. Ein gneiste oppstår når den elektriske feltstyrken overgår den dielektriske feltstyrken til lufta. Dette medfører at talet på frie elektron og ion aukar i lufta, slik at lufta kortvarig vert elektrisk leiande gjennom dielektrisk nedbryting.
Lyn er eit døme på ein elektrisk gneiste i naturen, men elektriske gneistar, både store og små, kan opptre i og nær mange menneskeskapte lekamar, både med vilje og stundom som uhell.
Tørrfôr
Tørrfôr er tørt fôr til dyr. Tørrfôr i samanheng med mindre husdyr er små pellets som er spesiallaga for kvar dyreart. Tørrfôr i landbruket er grasvekstar som blir slege ute på jorda, og som blir liggande til fôret har av mellom 7 og 17 prosent vassinnhald. Det varierer med kor heldig bonden er med vêret.
Elektrisk gneiste
Ei kontinuerleg utlading av elektrisk straum gjennom ein gass vert kalla ein elektrisk boge.
Tørrfôr
Det mest brukte tørrfôrmiddelet i Noreg er høy og halm. Tørrfôr, særleg høy, blir brukt til dyrefôr, men både høy og halm er godt eigna til talle og for å skape eit godt og varmt miljø hjå dyra.
Tørrfôret er så tørt at det trekkjer inni seg mykje væte.
Talet 50
Talet 50 (femti) er eit partal. I heiltalsrekkja kjem det etter talet 49 og før talet 51.
Den andre balkankrigen
Den andre balkankrigen vart utkjempa i perioden mellom 16. juni og 18. juli 1913. Krigen stod mellom Bulgaria på den eine sida, mot Hellas, Serbia og Romania på den andre. Då det såg ut til at Bulgaria kom til å tape, intervenerte dessutan Det osmanske riket for å ta tilbake nokre av områda som dei tapte under den første balkankrigen.
Den andre balkankrigen markerer dermed samanbrotet av Balkanligaen kjend frå den første balkankrigen, og førte til at Serbia, som var alliert med Russland, vart ei viktig regional makt. Men dette førte igjen til at Austerrike-Ungarn vart uroleg, og slik vart resultatet av denne krigen ein del av opptakten til den første verdskrigen.
Men denne fredsavtalen løyste ikkje problemet med at partene ikkje var einige om korleis det erobra området skulle delast, særleg var dette tilfelle for Makedonia. Bulgaria sitt standpunkt var at dei hadde fått liten utteljing av sin krigsinnsats, særleg ønskte dei delar av Makedonia, samt byen Thessaloníki i Hellas der dei allereie hadde utstasjonert eit regiment. Hellas og Serbia var på den andre side misnøgd med at dei måtte forlate Albania. For å demme opp mot bulgarsk ekspansjon, danna dei ein allianse trass i at dei hadde stor intern usemje. Bulgaria motsette seg Romania sitt krav på den bulgarske festninga i Silistria ved Donau som godtgjersle for at dei heldt seg nøytrale i den første balkankrigen.
Russland var frå 1912 allierte med både Serbia og Bulgaria og ville unngå krig mellom sine allierte. Men under forhandlingane hald spreidde kamphandlingar fram i Makedonia mellom desse landa. Den 16. juni gav den bulgarske overkommandoen ordre til sine troppar, utan forutgåande konsultasjonar med eigen regjering, om å gå til åtak på serbiske og greske posisjonar, noko som førte til krigserklæringar.
Bulgaria ønskte å sikre seg heile Makedonia og slik dominere Balkan, men for Serbia og Hellas gav krigen høve til å sikre sine posisjonar i Makedonia og unngå bulgarsk dominans.
Hellas var talmessig overlegen ved Thessaloníki og Bulgaria måtte raskt trekke seg tilbake. Stort sett var bulgararane på defensiven, og tapte dei fleste slaga. Då Romania gjekk inn i krigen i månadsskiftet juni/juli, og seinare òg Det osmanske riket som såg sitt snitt til å ta tilbake noko av det tapte frå Den første balkankrigen, måtte Bulgaria be om våpenkvile. Kolera braut ut blant styrkane, slik at verken Romania eller tyrkarane kom i faktisk kamp. Bulgaria tapte dei territoria dei hadde fått i Den første balkankrigen, men dette vart ein mellombels avtale, då den første verdskrigen braut ut den neste sommaren.
Qatarsk geografi
Qatar er ei halvøy aust i Arabia, som grensar til Persiabukta og Saudi-Arabia, i ei strategisk plassering nær store petroleumsførekomstar. Qatar dekkjer 11 437 km² på ei halvøy som strekkjer seg kring 160 km nordover og ut i Persiabukta frå Den arabiske halvøya.
Breidda på halvøya varierer frå 55 til 90 km og er stort sett flat (det høgaste punktet er 103 meter over havet) og steinete. Kjende kjennemerke er saltsletta ved kysten, kalksteinsformasjonar (Dukhan-antiklinalen) langs vestkysten over Dukhan oljefelt og massive sanddyner kring Khawr al Udayd, ei vik i Persiabukta i søraust som av lokale vert kalla Innlandshavet.
Generell topografi
Det ligg fleire flate, lågtliggande øyar utafor kysten i tillegg til fleire korallrev. I område der saltvatnet har kome i kontakt med det lågliggande landet, har det oppstått mange saltpanne har danna nær kysten.
Klima
Den lange sommaren frå mai til september er prega av intens varme og periodar med både låg og høg råme. Temperaturen kan ofte nå 50 °C. Temperaturane er meir moderate frå november til april, med temperaturar frå opp til 39 °C i april til så lågt som 7 °C i januar. Det regnar lite i landet, kring 100 mm i året, og stort sett berre om vinteren i korte, og stundom kraftige byer som skapar flaum i små rainer og vanlegvis tørre wadiar.
Brå, kraftige støvstormar kjem stundom inn over halvøya, blokker sola og fører til skadar i den kraftige vinden. Dette påverkar både transport og andre tenester.
Mangelen på regn og avgrensa vatn underjorda, som stort sett er så mineralrikt at det ikkje går an å drikke eller bruke til vatning, har avgrensa folketalet og jordbruksutviklinga i landet, før ein fekk ordentlege avsaltingsanlegg. Desse vert nytta til å avsalte sjøvatn.
Vegetasjonssoner
Sjølv om det meste av landet består av sandørkenar, er ein liten del av landet delt inn i forskjellige vegetasjonssoner, der tre, siv og kratt som tamarind og muskat. Desse regionane finn ein hovudsakleg i aust, nær kysten.
Areal og landegrenser
Qatar har ei landegrense, mot Saudi-Arabia i sør. Grensa med Saudi-Arabia vart fastslått i 1965, men aldri teikna ned. Nordvestkysten av Qatar ligg mindre enn 30 km frå hovudøya i Bahrain, meden dei mindre Hawarøyane i Bahrain berre ligg 1,4 km utafor kysten.
Maritime krav
kontinuerleg sone: 24 nautiske mil
eksklusiv økonomisk sone: som fastsett i bilaterale avtalar, eller midtlinja.
territorialfarvatn: 12 nautiske mil
Øyar
Av øyar som høyrer til Qatar er Halul den viktigaste. Ho ligg kring 90 km aust for Doha og tener som lagringsområde og lasteterminal for olje frå dei kringliggande offshorefelta. Hawarøyane ligg like utafor vestkysten og vert gjort krav på av både Qatar og Bahrain.
Miljøavtalar
Qatar er deltaktig i avtalar som omfattar følgjande internasjonale miljøvernsavtalar:
Kraniedyr
Kraniedyr (Craniata, av og til også Craniota) er ein føreslått klade av ryggstrengdyr som har hovudskalle (kranium) av bein eller brusk. Dei har også ei muskuløst hjarte. Kraniedyr er i stor grad det same som virveldyr. Blant nolevande dyr omfattar han slimålar (Myxini), niauga (Petromyzontida) og kjevemunnar (Gnathostomata).
Aure kommune
Folk som kjem frå sjølve Aure, medrekna Ertvågsøya blir kalla aurgjeldingar og målføret deira aurgjelding. Folket som kjem frå tidlegare Stemshaug kommune blir kalla stemshaugingar, og dei snakkar ei undergruppe av aurgjelding som blir kalla stemshauging når ein vil vera ekstra presis. Folk frå den tidlegare Tustna kommune blir kalla tustningar og dialekten der blir kalla tustning.
Planteliv
Kommunen har eit rikt planteliv og etter det ein kjenner til, så har Aure verdsnordgrense for tre karplanteartar, nemleg blankburkne, knortestorr og kystmaigull. Av artar på raudlista (2006) i kommunen kjenner ein til åtte artar; alm (NT), blankstorkenebb (NT), brudespore (NT), engmarihand (NT), fjellnøkleblom (NT), kvit skogfrue (NT), kystengkall (VU) og marinøkkel (NT). Som ein ser er alle dei raudlista karplantane i Aure raudlista som "nær truga" (NT), sett bort frå kystengkall. Den siste er raudlista som sårbar (VU).
Fugl
Aure kommune ligg i eit område med mykje ørn, både havørn og kongeørn. Båe artane hekkar i området, og inntil kommunesamanslåinga med Tustna kommune 1. januar 2006 var kommunevåpenet til Aure to ørnehovud som ser kvar sin veg. Aure kommune har både fjordar og sjøområde i tillegg til fjell og skog. Dette gjer at det er eit svært variert fugleliv i kommunen. Frå storfugl og rype i fjellet til tjeld, måse og ærfugl ved kysten. I tillegg kan nemnast at ein i Aure kan finna alle dei sju hakkespettartane i Noreg hekkande i kommunen, nemleg; Flaggspett, kvitryggspett, dvergspett, tretåspett, gråspett, grønspett og svartspett. Kva gjeld fugl, så er likevel Mellandsvågen og Livsneset på Skardsøya det mest interessante fugleområdet i Aure. Dette er eit såkalla ramsarområde, og fleire sjeldne og raudlista fugleartar overvintrar der.
Hjortedyr
I Aure kommune er det store stammar med både rådyr og hjort i tillegg til at det finst ein veksande stamme med elg. Aure har lenge vore ein av dei største hjortekommunane i Noreg. Tidleg på våren og sumaren kan ein sjå mykje hjort beitande langs vegane. Det er ikkje uvanleg å sjå flokkar på fleire titals dyr.
Rovdyr
Gaupe er det største bufaste rovdyret i Aure. Det har vore observert bjørn i kommunen, men dette er ikkje eit dyr som har fast tilhald der. Raudreven har også fast tilhald i Aure og kan synast å ha auka i antal dei siste åra, etter å ha vore på eit lågmål ei tid grunna reveskabb.
Osmic Hill
Osmic Hill er ein kjenneleg, rund ås som ligg bratt opp frå ei omkringliggande slette opp til 305 moh, heilt nord på ei rekkje av åsar på vestsida av Morenefjorden på Sør-Georgia. Han vart grovt kartlagd av Den svenske antarktisekspedisjonen, 1901–04, under Otto Nordenskjöld. Han vart namngjeve av Falkland Islands Dependencies Survey (FIDS) etter ei grov kartlegging i 1951. Namnet er eit av fleire i nærleiken av Discovery Point som er kalla opp etter kjemiske stoff nytta under dei biologiske undersøkingane av FIDS.
Aure kommune
Andre pattedyr
Piggsvin var tidlegare ein vanleg dyreart i Aure, men kom meir eller mindre bort i laupet av 1960-talet, uvisst av kva grunn. I dag kjenner ein ikkje til at arten finst nokon stad i kommunen. Bever oppheldt seg nokre få år på 1980-talet i Todalen i Aure. Truleg har arten vore vanlegare i gamal tid, då gardsnamnet Bjøringen i Aursundet er rekna å vera utleidd av bever. Sjå Todal (1963).
Av andre pattedyr kan nemnast:
Kommunesamanslåing
Tustna og Aure kommunar vart samanslegne den 1. januar 2006. Den nye kommunen ber namnet Aure, og kommunevåpenet byggjer på Tustna sitt kommunevåpen med den endringa at klippfisken skal vera i sølv (kvitt) i staden for tidlegare gull (gult). (sjå )
Folketalsutvikling
Folketalsutvikling for noverande Aure kommune frå 1875: ''a Dette talet omfattar ikkje eit område på Ertvågøya som var del av gamle Valsøyfjord kommune fram til kommunesamanslåinga i 1965, då det vart overført til Aure kommune. Dette området hadde då 141 innbyggjarar.'' ''b Dette talet omfattar skulekrinsen Innlandet, som var del av Aure kommune fram til 1976, då det vart overført til Halsa kommune. Dette området hadde då 158 innbyggjarar.''
Samferdsel
Tidlegare var det berre ferjesamband til Ertvågsøya, men frå 1995 har det vore vegsamband via Riksveg 680 til Ertvågsøya over Aursundbrua, Smalsundbrua og Mjosundbrua.
Kjendte aurgjeldingar
Sjå Aurgjeldingar
Nikolaj Bobrikov
Nikolaj Ivanovitsj Bobrikov var ein russisk embetsmann, offiser og generalguvernør i Storfyrstedømet Finland frå 1898. Han var Nikolaj II sin representant i Finland, og hadde som oppgåve å russifisere landet.
Tidleg karriere
Bobrikov vart fødd 15. januar (27. januar etter den gregorianske kalenderen) 1839, faren var militærlækjar. I 1858 vart han offiser og gjekk igjennom det russiske generalstabsakademiet. I 1865 vart han utnemnd til kaptein ved generalstaben og tenestegjorde i ettertid ein lengre periode i St. Peterburgs militærdistrikt.
Han avanserte til oberst i 1869 og generalmajor i 1878. I 1884 vart han generalløytnant og stabssjef ved gardetroppane i Peterburgs militærdistrikt. I 1897 vart han forfremma til general av infanteriet. Eitt år seinare vart han utnemnd til generalguvernør i i Storfyrstedømet Finland, og øvste kommandant for troppane i det finlandske militærdistrikt.
Generalguvernør for Storfyrstedømet Finland
I helsningstalen til dei finske myndigheitene i Helsingfors heldt han fram som sitt program å arbeide for å betre tilknytinga mellom Finland og Russland. Oppgåva hans som generalguvernør gjekk ut på å russifisere Finland, tvangsinnføre russisk språk i administrasjon og skulevesen, attåt å integrere landet i riket, noko som stod i strid med Finlands grunnlov. Desse tiltaka vart sett i verk av det illgjetne «Februarmanifestet». I manifestet erklærte tsaren at lovene i imperiet stod høgare enn fyrstedømets eigne lover, at ytringsfridomen vart innskrenka, organisasjonsfridomen oppheva, og at russisk vart einerådande i embetsverket. Russisk fekk også ein større plass som finsk skulefag. I 1903 fekk Bobrikov diktatoriske fullmakter av tsaren, som han utnytta til fulle i sitt embete.
Glomma
Glomma eller Glåma er den lengste elva i Noreg med ei lengd på 604 km. Ho er ei meanderelv. Elva har utspringet sitt i Aursunden nordaust for Røros og munnar ut i Oslofjorden ved Fredrikstad. Glomma er hovudelv i vassdraget med same namn, som har eit totalt nedslagsfelt på 42 441 km² (der 422 km² ligg i Sverige).
Både Glomma og Glåma er autoriserte og brukt av Statens kartverk. Båe namneformene går attende på Glauma, jamfør norrønt Glaumr, òg Raumelf; både glaumr og raumr tyder «larm, dunder»).
I mai-juni 1995 vart Glomma råka av den største flaumen på over 100 år. Flaumen fekk namnet Vesleofsen, sidan stort sett berre flaummerka frå Storofsen i 1789 var synlege over vassflata.
Bruken av elva
Det har vorte fløyta tømmer på Glomma i lange tider. Fløytinga var på topp i 1952, då 14 millionar stokkar gjekk igjennom Glennetangen lense. Fløytinga stoppa ikkje før i 1985. Ved Eidet vart det bygd ein tømmertunnel for å leie tømmerstokkar som hadde drive inn i Vestvatnet vidare ned til Visterflo.
Vassdraget står for 10 TWh i årleg kraftproduksjon, som er 10 % av vasskraftproduksjonen i Noreg.
Glomma har vorte smitta av krepsepest, og bestanden av edelkreps har ikkje teke seg opp att trass i lang tids forbod mot krepsefiske. Fisket elles er godt. Gjedde, aure, sik, åbor, mort, brasme, laue, gjørs, regnbogeaure og lake er fiskeslag som det er mogeleg å fiske etter her.
Flaumhistorie i Glomma
Flaumstein med merking av maksimal vassføring ved storflaumane er reist på Norsk Skogmuseum. Storofsen i 1789 er den største registrerte flaumen i Glomma. 31. mai 1995 kulminerte Vesleofsen med eit nivå 61 cm under flaumen i 1789. Dette var 9 cm høgare enn storflaumen i 1934.
Glåma i Trøndelag
I austre enden av Aursunden startar Glåma løpet sitt og passerer tettstaden Glåmos like etter utløpet frå Aursunden. Sideelva Orva som kjem frå Orvsjøen renn inn i Glåma ved Orvos.
Hitterelva (som kjem frå Djupsjøen/Stikkelen) og Håelva (som kjem frå Feragen/Håsjøen) renn inn i Glåma like ved Røros før Glåma passerer fylkesgrensa inn i Os i Østerdalen. I Trøndelag renn Glåma berre i Røros kommune.
Glåma i Trøndelag er verna i samsvar med Verneplan IV for vassdrag.
Glåma i Hedmark
Elva vert kalla Glåma sørover til Elverum og Glomma når ho renn inn i Solør like etter Elverum, før ho så renn inn i Odalen. Frå omtrent Alvdal til Solør vert dalføret kalla Østerdalen så Glåmdalen eller Glomdalen. Døme: Glomdalsmuseet i Elverum; avisa Glåmdalen i Kongsvinger; Glommen skogeierforening.
Viktigaste sideelv er Rena, som kjem frå Rendalen og renn saman med Glåma ved Rena i Åmot kommune etter å ha følgd eit parallelt løp i om lag 165 km.
20 km sør for Alvdal ligg Høyegga dam, ei 175 m brei og 10 m høg betongdemning der vatnet frå Glåma vert ført i ein 28 km lang tunnel til Rendalen kraftverk. Vatnet som vert tilført Glåma via elva Rena, har såleis delvis utspringet sitt i Glåma.
Med sideelvane (inkludert Vorma) dekker Glomma så å sei heile Hedmark, med unntak av Trysil/Engerdal, små område i Tynset (Kvikne) og Eidskog, samt Rotna og Røgden vassdraga aust på Finnskogen. Når det er storflaum kan noko av flaumvatnet renne inn i Eidskog og dermed ende opp i Vänern og til slutt Göteborg, eit løp som er langt lengre.
Glomma i Akershus
Etter å ha gått inn i Akershus passerer elva Funnefoss kraftanlegg i Nes kommune og Rånåsfoss kraftstasjon i Sørum kommune.
Viktigaste sideelv er Vorma (med avløp frå Gudbrandsdalslågen og Mjøsa), som renn saman med Glomma ved Vormsund i Nes. Ved elvemøtet ligg Nes kyrkjeruiner.
Ved Sørumsand ligg Bingsfoss der det ligg eit kraftverk. Nedre Romerike Vannverk (NRV) tar vatn frå Bingsfoss og forsyner 100 000 abonnentar med drikkevatn.
Ved Fetsund går elva ut i sjøen Øyeren.
I Akershus renn Glomma i følgjande kommunar:
Glomma i Østfold
Ved Sarpsborg ligg Sarpsfossen.
Glomma deler seg i to løp, der det austre løpet går gjennom Sarpsborg og vidare til Fredrikstad. Det vestre løpet går gjennom Mingevannet i Sarpsborg, Isnesfjorden til Visterflo. Løpet frå Isnesfjorden til Visterflo heiter Ågårdselva. Like før Visterflo deler det vestre løpet seg i to, eit «hovudløp» som går til Rolvsøysund, der det igjen møter Glomma sitt austre løp, og eit mindre sideløp som går via Skinnerflo i Råde og renn ut i Fredrikstad. Industrien i Sarpsborg var i stor grad basert på vasskraft frå Sarpsfossen, den mest vassrike fossen i Nord-Europa, som i dag renn tvers igjennom sentrum av byen.
I Østfold renn Glomma gjennom følgjande kommunar:
14/88
14/88 er eit uttrykk som vert bruka av nynazistar. 14 refererer til 14 Words, som er eit slagord skrive av nynazisten David Lane, og 88 er bokstav nr. 8 (H) i alfabetet to gonger, som er ei forkorting for Heil Hitler. Andre forkortingar er 18 (AH) for Adolf Hitler og 28 (BH) for Blood & Honour.
Antar Yahia
Antar Yahia er ein fransk fotballspelar med algeriske foreldre, og for det algeriske landslaget. Han budde ei kort tid i Algerie i barndommen, før han vende attende til Frankrike. Han spelte for det franske U18-landslaget, men gjekk over til å spela for Algerie på U23-nivå. Han fekk den første A-landskampen sin for Algerie 15. januar 2004 i ein venskapskamp mot Mali. Han vart folkehelt i Algerie då han skåra det einaste målet i den avgjerande kvalifiseringskampen mot Egypt som førte til at Algerie kvalifiserte seg til fotball-VM i 2010. Han spela for Al Nassr i den saudiarabiske fotballigaen frå 2011 til 2012.
Terningen fyrstasjon
Terningen fyrstasjon er eit fyr som ligg i Trondheimsleia på ei øy mellom fastlandet og Hitra ved innløpet til Hemnfjorden i Trøndelag.
Fyret står om lag 1,2 km sørvest for Jøsnøya. Fyrstasjonen vart oppretta i 1833. Fyret består av eit tolv meter høgt betongtårn og har ei lyshøgd på 17,8 meter over havet. Dette gjev ei lysvidde på 13,4 nautiske mil. Fyret vart avbemanna og automatisert i 1991.
Terningen fyr vert i dag vedlikehalde av Terningens Venner og vert leigd ut for overnatting.
Al `Arish
Al `Arish er ein fråflytta landsby i Qatar, i kommunen Ash Shamal. Han ligg 1,5 km frå busetnaden Al Khuwayr.
Stavfjorden i Sogn og Fjordane
Stavfjorden er ein fjord langs grensa mellom kommunane Askvoll og Kinn i Vestland. Han ligg ytst i havgapet og strekkjer seg 18 km austover til starten av Førdefjorden. Fjorden ligg på sørsida av øya Askrova og Svanøy i Brulandet, medan Stavenesodden ligg på sørsida. Sør for Stavenesodden ligg Stongfjorden, medan Brufjorden ligg nord for Brulandet.
Maria
For språka mari, sjå mariske språk
Maria, Marie og Mari er norske variantar av det hebraiske kvinnenamnet מִריָם [mirjām], som tyder bitter, og var svært mykje brukt i tida Jesus levde. Især var det namnet til mor hans, ofte kalla jomfru Maria, og på grunn av dette er det blitt eitt av det vanlegaste i den kristne verda. Det opphavlege namnet finst framleis på hebraisk som Miriam, og på arabisk som Maryam eller Maryem (مريم).
Namnet kjem til oss frå den greske septuaginten som Mariam (Μαριαμ) og Maria (Μαρια).
Maria kan òg brukast som mellomnamn for menn, som til dømes i Erich Maria Remarque.
= Kjende namneberarar =
Bibelen
Me finn ei rekkje namneberar i Bibelen, særleg i Det nye testamentet.
Oppkallingar
Ei rekkje ting og stader er oppkalla etter Jomfru Maria. Fleire blomar ber namnet hennar, som maria gullsko, marianøkleband, og insektet marihøne.
Det finst byar med marianamn, som Mariestad og Mariehamn. Vulkanen Santa Maria i Guatemala har òg fått namn etter henne.
Cocktailen Bloody Mary er kalla opp etter dronning Maria I av England.
Arne Brimi
Arne Brimi er ein norsk meisterkokk frå Vågå. Brimi er mest kjend frå fjernsynsprogrammet «Gutta på tur» på TV2, der han har ført sjalottlauken inn i det norske kjøkkenet. Brimi er utnemnd til æresdoktor ved Universitetet for miljø- og biovitskap. Han har også gjeve ut fleire kokebøker og er kjend for koplinga mellom mat, natur og helse.
Arne Brimi var i 1987 den første norske kokken som deltok i kokkane sin uoffisielle verdsmeisterskap Bocuse d’Or, men han kom ikkje til finalen.
I dag driv Arne Brimi matstaden Vianvang.
Blink-182
blink-182 (uttala blink one eightytwo) er eit amerikansk musikkgruppe frå San Diego i California. Bandet bestod av Tom DeLonge (vokal/gitar), Mark Hoppus (vokal/bass), og Travis Barker (trommer).
Gruppa blei danna i 1992 som «Blink» med medlemmane Tom Delonge, Mark Hoppus og Scott Raynor. Sidstnemnte blei erstatta i 1998, halvvegs gjennom ein USA-turné, av Travis Barker.
blink-182 er kjend for fangande melodier og tekstar med ein noko skeiv humor. Dei er særleg kjende for albumet Enema of the State, der ein mellom anna finn songane «All The Small Things» og «What's My Age Again?», og for «I miss you» frå det siste albumet sitt.
Etter at gruppa blei oppløyst danna gitaristen Tom Delonge gruppa Angels and Airwaves medan bassisten Mark Hoppus og trommeslageren Travis Barker gjekk saman i +44.
Styreleiar
Ein styreleiar eller styreformann er leiar for eit styre, i eit føretak, ein organisasjon eller anna.
Styreleiaren fastset saklista for styremøta og leiar møta i styret, i samsvar med dei reglar som måtte gjelde. Styreleiar vil også ha ansvaret for at saksgrunnlaget er tilstrekkeleg, at det blir fatta vedtak, og for oppfølging av dei vedtaka som blir fatta.
Dei nærare funksjonane og rolla som ein styreleiar har, varierer svært mykje, særleg fordi storleiken på det som ein styreleiar er leiar for varierer svært mykje: Ein styreleiar kan leie styret i små foretak utan tilsette, og i små lag og klubbar med få medlemmer. Og det kan vere snakk om multinasjonale foretak, og store internasjonale organisasjonar.